Bronkhorstspruit Hospitaal | SA-News.com
Posts tagged with 'Bronkhorstspruit Hospitaal'
'n Bronkhorstspruit ma, Priscilla Fuhri (39), is ontneem van haar geluk toe sy moes toekyk hoe haar pasgebore baba dogtertjie voor haar oë versmoor en tot sterwe kom as gevolg van nalatigheid by 'n mediese regerings instansie.
Priscilla het op Maandag, 11 September in kraam gegaan. Sy was teen die tyd net ses maande en 'n week swanger. Sy moes as gevolg van komlikasies, op vier en 'n half maande gaan vir steke in haar baarmoeder. Die rede hiervoor was dat haar baarmoeder te klein is en die steke verhoed dat die baarmoeder skeur wat 'n vroeë kraam belemmer.
Om ongeveer 16h00 die Maandag het Priscilla abnormale voorgeboorte tekens gewys soos bloeding en vererge kraampyne. "Dit het groot kommer gewek" sê sy. Sy is deur 'n barmhartige Samaritaan na die Bronkhorstspruit Hospitaal geneem. Daar aangekom is sy op 'n drup geplaas. Sy is toe per ambulans na 'n Staatshospitaal vervoer.